
Selam alejkum ve rahmetullahi ve berekatuhu, želim da vas pitam u vezi muža kojem je ustanovljen sihir od strane ispravnog učača rukije u Sarajevu. Naime, rečeno mu je da je sihir naslijedio od majke u stomaku a radi se o sihiru vezanim za ludilo.  

Njegova majka je na žalost, totalno izgubila razum, dok on također ima istu dijagnozu (paranoidna šizofrenija) ali za razliku od majke reaguje na prepisane lijekove. Sa terapijom djeluje normalno i ništa se na njemu ne da primjetiti hvala Allahu osim što ja primjetim da je totalno nezainteresovan za ***[namaz](https://pitajucene.com/search/Namaz/questions/ "Pretraži pitanja o namazu")*** i ostale ibadete. Dok je bio uvjeren da će se riješiti sihira tj dijagnoze koju ima i lijekova bio je mnogo uporniji u obavljanju namaza ali kada mu je učač rekao da neće ići tako brzo, njemu je popustio ***[moral](https://pitajucene.com/search/moral/questions/ "Pretraži pitanja o moralu")*** i počeo se samo oslanjati na lijekove koje mu je prepisao psihijatar.  

Ako ga ja ne opomenem neće klanjati, a nekada se ljuti na mene što ga opominjem i odbija da klanja pod izgovorom da ja nemam sihir i da ga ne razumijem te da je meni sve lakše nego njemu.  

Moram napomenuti da je jednom prilikom na meni vidio glavu neke nakaze dok je izlazio iz wc-a pod dejstvom alkohola.  

Kako da ga ubijedim da sihir može oslabiti samo ako bude redovno klanjao te da isti nije valjan razlog za neklanjanje? Za alkohol sam mu dala uslov razvodom braka i od tada više ne pije.  

Da li zaista sihir ima toliko dejstvo da spriječava insana da klanja ako taj isti insan vjeruje u Allaha svt i Poslanika?


* 
* 
* 
* 
* 
* 
* 

 
Sihr kao izgovor za neklanjanje

Alejkumusselam.  

Što se tiče nasljednog sihra, to je upitan termin, i da li postoji u stvarnosti takav ***[sihr](https://pitajucene.com/search/sihr/questions/ "Pretraži pitanja o sihru")*** jer sihr nije nasljedna bolest.  

Međutim, ako je njemu učač rukje ustanovio da ima sihr znači da ga ima i da ga treba liječiti kombinovanjem povremenog odlaska na rukje i korištenjem terapije. Detaljnije o tome nađi tekstove od mene, a ima i u mojoj knjizi Crna magija.  

Kao što si mu uslovila ostavljanje alkohola razvodom, tako isto uslovi mu redovno klanjanje razvodom jer je ovo preče od prvog. To jest, neklanjanje ***[farz](https://pitajucene.com/search/Farz/answers/ "Pretraži odgovore za Farz")*** namaza je veći grijeh od pijenja alkohola. Prema tome, on mora da se liječi rukjom i terapijama, da redovno klanja, izvršava druge vadžibe i ostavlja harame, bez toga stanje mu može biti sve gore i gore.


Ve billahi tevfik


